Case ID: 1225147
Sentence 21: Həmin Məcəllənin 544.1-ci maddəsinə əsasən istehlakçıların hüquqlarının müdafiəsini həyata keçirən müvafiq icra hakimiyyəti orqanının vəzifəli şəxsləri tərəfindən qanuna uyğun yoxlamaların və digər nəzarət tədbirlərinin keçirilməsinə maneçilik törədilməsinə və ya həmin məqsədlə səlahiyyətli şəxslərin yoxlama yerinə buraxılmamasına, yaxud həmin şəxslərin qanuni tələblərinin yerinə yetirilməməsinə (sahibkarlıq fəaliyyətinin həyata keçirildiyi yerlərə gəlməklə aparılan yoxlamalara münasibətdə bu Məcəllənin 602.4-cü maddəsində nəzərdə tutulmuş hallar istisna olunmaqla) görə fiziki şəxslər üç yüz əlli manatdan beş yüz manatadək məbləğdə, vəzifəli şəxslər üç min manatdan dörd min manatadək məbləğdə cərimə edilir.İşdə olan 31 may 2020-ci il tarixli, ŞRB seriyalı, 053 nömrəli “Yoxlamanın aparılması haqqında Qərar”dan və KY seriyalı, ********* nömrəli “Sahibkarlıq sahəsində aparılan yoxlamaların vahid məlumat reyestrindən Çıxarış”dan görünür ki, Şəki şəhəri, M.Ə.Rəsulzadə prospekti 168 ünvanında yerləşən “Ay işığı” kafesi sahibkarlıq obyektində 02.06.2020-04.06.2020-ci il tarixlərdə plandankənar yoxlamanın aparılması qərara alınmışdır.